**К ОПУБЛИКОВАНИЮ**

**КОМИ РЕСПУБЛИКАСА ВЕСЬКӦДЛАН КОТЫРЛӦН**

**ШУӦМ**

**«Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан кадколастӧ воштісны бать-мамсӧ либӧ дзик ӧти батьсӧ либӧ мамсӧ, велӧдчан юкӧнын содтӧд социальнӧй гарантияяс йылысь» Коми Республикаса Оланпас збыльмӧдан мераяс йылысь»**

**Коми Республикаса Веськӧдлан котырлӧн 2015 во рака тӧлысь**

**20 лунся 123 №-а шуӧмӧ вежсьӧмъяс пыртӧм йылысь**

Коми Республикаса Веськӧдлан котыр шуис:

1. Пыртны «Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан кадколастӧ воштісны бать-мамсӧ либӧ дзик ӧти батьсӧ либӧ мамсӧ, велӧдчан юкӧнын содтӧд социальнӧй гарантияяс йылысь» Коми Республикаса Оланпас збыльмӧдан мераяс йылысь» Коми Республикаса Веськӧдлан котырлӧн 2015 во рака тӧлысь 20 лунся 123 №-а шуӧмӧ вежсьӧмъяс содтӧдын индӧм лыддьӧг серти.

2. Тайӧ шуӧмыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырӧн

Юрнуӧдысьӧс Медводдза вежысь Э. Ахмеева

Сыктывкар

2024 вося моз тӧлысь 1 лун

330 №

Коми Республикаса Веськӧдлан котырлӧн

2024 во моз тӧлысь 1 лунся 330 №-а

шуӧм дорӧ

СОДТӦД

«Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан

кадколастӧ воштісны бать-мамсӧ либӧ дзик ӧти батьсӧ либӧ мамсӧ,

велӧдчан юкӧнын содтӧд социальнӧй гарантияяс йылысь»

Коми Республикаса Оланпас збыльмӧдан мераяс йылысь»

Коми Республикаса Веськӧдлан котырлӧн

2015 во рака тӧлысь 20 лунся 123 №-а шуӧмӧ пыртӧм вежсьӧмъяс

**ЛЫДДЬӦГ**

«Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан кадколастӧ воштісны бать-мамсӧ либӧ дзик ӧти батьсӧ либӧ мамсӧ, велӧдчан юкӧнын содтӧд социальнӧй гарантияяс йылысь» Коми Республикаса Оланпас збыльмӧдан мераяс йылысь» Коми Республикаса Веськӧдлан котырлӧн 2015 во рака тӧлысь 20 лунся 123 №-а шуӧмӧ пыртны татшӧм вежсьӧмъяс:

1) шуӧмлӧн текстын 1 пунктӧ содтыны татшӧм сюрӧса 6 да 7 пунктувъяс:

«6) дзоньвидзалунын дзескӧдӧм позянлуна (сы лыдын, вежӧрӧн сӧвмӧмысь кольччысь быдсикас формаа) бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, кодъяс очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти, велӧдчан литература да гижан кӧлуй ньӧбӧм вылӧ пособие мындаыс мынтыссьӧ куим тӧлысся канму социальнӧй стипендия мындаын;

7) дзоньвидзалунын дзескӧдӧм позянлуна (сы лыдын, вежӧрӧн сӧвмӧмысь кольччысь быдсикас формаа) бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, кодъяс очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти, пособие мындаыс мынтыссьӧ канму социальнӧй стипендия мындакӧд ӧтмында мындаын.»;

2) 2 пунктӧ содтыны татшӧм сюрӧса 21 пунктув:

«21) дзоньвидзалунын дзескӧдӧм позянлуна (сы лыдын, вежӧрӧн сӧвмӧмысь кольччысь быдсикас формаа) бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, кодъяс очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти, велӧдчан литература да гижан кӧлуй ньӧбӧм вылӧ пособие да быдтӧлысся пособие мынтан пӧрадоксӧ 21 содтӧд серти»;

3) содтыны 21 №-а содтӧд тайӧ вежсьӧмъяс дорӧ содтӧд серти.

«Бать-мамтӧм да бать-мам дӧзьӧртӧг кольӧм челядьлы,

бать-мамтӧм да бать-мам дӧзьӧртӧг кольӧм челядь лыдысь йӧзлы,

йӧзлы, кодъяс велӧдчан кадколастӧ воштісны

бать-мамсӧ либӧ дзик ӧти батьсӧ либӧ мамсӧ,

велӧдчан юкӧнын содтӧд социальнӧй гарантияяс йылысь»

Коми Республикаса Оланпас збыльмӧдан мераяс йылысь»

Коми Республикаса Веськӧдлан котырлӧн

2015 во рака тӧлысь 20 лунся 123 №-а шуӧмӧ

пыртӧм вежсьӧмъяс дорӧ

СОДТӦД

«ВЫНСЬӦДӦМА

Коми Республикаса Веськӧдлан котырлӧн

2024 во моз тӧлысь 1 лунся 330 №-а шуӧмӧн

(21 №-а содтӧд)

Дзоньвидзалунын дзескӧдӧм позянлуна (сы лыдын, вежӧрӧн сӧвмӧмысь кольччысь быдсикас формаа) бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, кодъяс очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти, велӧдчан литература да гижан кӧлуй ньӧбӧм вылӧ пособие да быдтӧлысся пособие мынтан

**ПӦРАДОК**

1. Тайӧ Пӧрадокыс ладмӧдӧ дзоньвидзалунын (сы лыдын, вежӧрӧн сӧвмӧмысь кольччысь быдсикас формаа) дзескӧдӧм позянлуна бать-мамтӧм, бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, кодъяс очнӧя велӧдчӧны Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти, велӧдчан литература да гижан кӧлуй ньӧбӧм вылӧ пособие да быдтӧлысся пособие мынтан юалӧмъяссӧ (водзӧ лӧсялӧмӧн – дзоньвидзалунын дзескӧдӧм позянлуна бать-мамтӧм челядь, велӧдчан литература да гижан кӧлуй ньӧбӧм вылӧ пособие, быдтӧлысся пособие).

2. Велӧдан организация, кӧні велӧдчӧны дзоньвидзалунын дзескӧдӧм позянлуна бать-мамтӧм челядь, мынтӧ велӧдчан литература да гижан кӧлуй ньӧбӧм вылӧ пособие да быдтӧлысся пособие (водзӧ – велӧдан организация).

3. Велӧдан организация ӧтпырйӧн мынтӧ дзоньвидзалунын дзескӧдӧм позянлуна бать-мамтӧм челядьлы велӧдчан литература да гижан кӧлуй ньӧбӧм вылӧ пособиесӧ.

Велӧдан организация быд тӧлысь мынтӧ дзоньвидзалунын дзескӧдӧм позянлуна бать-мамтӧм челядьлы быдтӧлысся пособиесӧ Коми Республикаса республиканскӧй сьӧмкуд сьӧм тшӧт весьтӧ рабочӧйяслысь да служащӧйяслысь тӧдӧмлунсӧ бурмӧдан уджтасъяс серти очнӧя велӧдчан став велӧдчан период чӧж.

Велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ мынтӧны мындаын, кутшӧмъясӧс индӧма «Бать-мамтӧм да бать-мам дӧзьӧртӧг кольӧм челядьлы, бать-мамтӧм да бать-мам дӧзьӧртӧг кольӧм челядь лыдысь йӧзлы, йӧзлы, кодъяс велӧдчан периодӧ воштісны бать-мамсӧ либӧ дзик ӧти батьсӧ либӧ мамсӧ, велӧдчан юкӧнын содтӧд социальнӧй гарантияяс йылысь» Коми Республикаса Оланпас збыльмӧдан мераяс йылысь» Коми Республикаса Веськӧдлан котырлӧн 2015 во рака тӧлысь 20 лунся 123 №-а шуӧмын.

4. Велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ босьтӧм могысь дзоньвидзалунын дзескӧдӧм позянлуна бать-мамтӧм кага (морт, коді лоӧ Россия Федерацияса оланпастэчас серти сійӧс петкӧдлысьӧн) (водзӧ – шыӧдчысь) сетӧ велӧдан организацияӧ татшӧм документъяс:

1) велӧдан организацияӧн юрнуӧдысьлӧн ним вылӧ велӧдчан литература да гижан кӧлуй ньӧбӧм вылӧ пособие да быдтӧлысся пособие мынтӧм йылысь ас кӧсйӧм серти гижӧм заявление мынтанногсӧ индӧмӧн (финансово-кредитнӧй учреждениелӧн тшӧт вылӧ либӧ велӧдан организациялӧн касса пыр).

Сэк, кор пособиесӧ вуджӧдӧны финансово-кредитнӧй учреждениелӧн тшӧт вылӧ, заявлениеын индыссьӧ банкса тшӧт номер, кытчӧ кутасны вуджӧдны велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ;

2) мортӧс эскӧдысь документ (сэк, кор дзоньвидзалунын дзескӧдӧм позянлуна бать-мамтӧм кага нимсянь уджалӧ морт, коді лоӧ Россия Федерацияса оланпастэчас серти сійӧс петкӧдлысьӧн, содтӧд сетсьӧ петкӧдлысьӧс эскӧдысь документ да лӧсялана уджмогъяссӧ эскӧдысь документ);

3) дзоньвидзалунын дзескӧдӧм позянлуна бать-мамтӧм кагалӧн оланін серти тӧрасян да тӧждысян юкӧнын Коми Республикаса уполномочитӧм олӧмӧ пӧртысь власьт органысь справка, мый эскӧдӧ сылысь статуссӧ;

4) вермытӧмлун йылысь справка (сэк, кор сійӧс урчитӧма), кутшӧмӧс сетӧма медико-социальнӧй экспертиза нуӧдан бюро, да (либӧ) психолого-медико-педагогическӧй комиссиялӧн заключение.

5. Шыӧдчысь вермӧ сетны документ, мый эскӧдӧ пенсионнӧя быть страхуйтан системаын торъя (персонифицируйтӧм) учёт нуӧдан системаын пасйӧмсӧ.

Сэк, кор шыӧдчысь аслас кӧсйӧм серти абу сетӧма тайӧ пунктын индӧм документсӧ, велӧдан организация тайӧ Пӧрадоклӧн 4 пунктын индӧм документъяс сетан лунсянь 3 уджалан лун чӧжӧн корӧ лӧсялана тӧдмӧгъяссӧ ведомствокостса юӧрӧн йитчан пӧрадокын органъясысь да организацияясысь, кодъяс вӧдитчӧны индӧм тӧдмӧгъясӧн.

6. Сэк, кор заявлениесӧ сетӧма веськыда, тайӧ Пӧрадоклӧн 4 да 5 пунктъясын индӧм документъяссӧ сетӧны подлинникъясӧн. Велӧдан организацияса специалист вӧчӧ документъяслӧн подлинникъяс вылысь копияяссӧ да бӧр сетӧ найӧс шыӧдчысьлы веськыда приём дырйи документъяс сетан лунӧ. Велӧдан организация пасйӧ индӧм документъяссӧ налӧн воан лунӧ.

Сэк, кор тайӧ Пӧрадоклӧн 4 да 5 пунктъясын индӧм документъяссӧ ыстӧны пошта пыр мӧдӧдӧмӧн, документъяслысь подлинникъяссӧ (заявление кындзи) оз ыстыны, содтӧм документъяслӧн копияяслысь стӧчлунсӧ эскӧдӧны да заявлениеын кырымпаслысь збыльлунсӧ эскӧдӧны федеральнӧй оланпастэчасӧн урчитӧм пӧрадокын. Велӧдан организацияӧ документъяс сетан лунӧн лыддьыссьӧ велӧдан организацияын найӧс пасъян лун. Индӧм документъяссӧ велӧдан организация пасйӧ велӧдан организацияӧ налӧн воан лунӧ.

Заявление да тайӧ Пӧрадоклӧн 4 да 5 пунктъясын индӧм документъяс сетан лунӧ шыӧдчысьлы веськыда приём дырйи сетӧны гижсьӧг документъяслысь лыддьӧгсӧ да найӧс примитан кадпассӧ индӧмӧн (водзӧ – гижсьӧг).

Сэк, кор заявлениесӧ да документъяссӧ ыстӧма пошта пыр мӧдӧдӧмӧн, гижсьӧгсӧ ыстӧны шыӧдчысьлы пошта пыр велӧдан организацияӧн найӧс пасъян лунсянь 3 уджалан лун чӧжӧн.

7. Велӧдан организация видлалӧ тайӧ Пӧрадоклӧн 4 да 5 пунктъясын индӧм документъяссӧ да примитӧ велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ мынтӧм йылысь (мынтӧмын ӧткажитӧм йылысь) помшуӧм.

Велӧдан организация примитӧ велӧдан литература да гижан кӧлуй ньӧбӧм вылӧ пособиесӧ да быдтӧлысся пособиесӧ мынтӧм йылысь (мынтӧмын ӧткажитӧм йылысь) помшуӧмсӧ велӧдан организациялӧн тшӧктан актӧн:

1) тайӧ Пӧрадоклӧн 4 да 5 пунктъясын индӧм документъяс пасъян лунсянь 1 уджалан лун чӧжӧн (сэк, кор тайӧ Пӧрадоклӧн 5 пунктын индӧм документсӧ сетӧма шыӧдчысьлӧн кӧсйӧм серти);

2) велӧдан организациялӧн запрос вылӧ вочакыв воан лунсянь 1 уджалан лун чӧжӧн (сэк, кор тайӧ Пӧрадоклӧн 5 пунктын индӧм документсӧ шыӧдчысь абу сетӧма аслас кӧсйӧм серти).

Велӧдан организация гижӧмӧн юӧртӧ шыӧдчысьлы примитӧм помшуӧм йылысь лӧсялана помшуӧм примитан лунсянь 3 уджалан лун чӧжӧн (сэк, кор примитӧма пособиеяс мынтӧмын ӧткажитӧм йылысь помшуӧм, индыссьӧны подувъясыс, кутшӧмъяс серти вӧлі примитӧма татшӧм помшуӧмсӧ).

8. Велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ мынтӧмын ӧткажитӧм йылысь помшуӧм примитан подувъясыс сыын, мый:

1) велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ мынтӧмла шыӧдчысь мортлӧн статусыс оз лӧсяв тайӧ Пӧрадоклӧн 1 пунктын индӧм йӧзлӧн категорияяслы;

2) тайӧ Пӧрадоклӧн 4 пунктын индӧм документъяссӧ абу сетӧма либӧ сетӧма абу тырвыйӧ;

3) шыӧдчысь велӧдчан периодӧ босьтӧ велӧдчан литература да гижан кӧлуй ньӧбӧм вылӧ пособие.

9. Шыӧдчысь вермӧ выль пӧв шыӧдчыны велӧдан организацияӧ велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ босьтӧмла велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ мынтӧмын ӧткажитан подувъяссӧ бырӧдӧм бӧрын, кутшӧмъясӧс урчитӧма тайӧ Пӧрадоклӧн 8 пунктӧн.

10. Велӧдчан литература да гижан кӧлуй ньӧбӧм вылӧ пособиесӧ мынтӧны шыӧдчысьлы ӧтпырйӧ велӧдчан литература да гижан кӧлуй ньӧбӧм вылӧ финансово-кредитнӧй учреждениелӧн тшӧт вылӧ (мынтӧны велӧдан организациялӧн касса пыр) пособиесӧ мынтӧм йылысь помшуӧм примитан лунсянь 30 лун чӧжӧн.

11. Велӧдан организация быд тӧлысь быд календарнӧй тӧлысьлӧн 30-ӧд лунӧдз мынтӧ шыӧдчысьлы быдтӧлысся пособиесӧ финансово-кредитнӧй учреждениелӧн тшӧт вылӧ (мынтӧ велӧдан организациялӧн касса пыр) велӧдчан став период чӧж.

12. Сэк, кор шыӧдчысьсӧ вӧтлӧны велӧдан организацияысь, быдтӧлысся пособиесӧ дугдӧны мынтыны тӧлысьлӧн 1 лунсянь, мый мунӧ тӧлысь бӧрын, кор артмисны велӧдан йитӧдъяс дугӧдан подувъясыс.

13. Велӧдчан литература да гижан кӧлуй ньӧбӧм вылӧ пособиесӧ да быдтӧлысся пособиесӧ мынтӧмкӧд йитчӧм рӧскодсӧ сьӧмӧн могмӧдӧны Коми Республикаса республиканскӧй сьӧмкуд сьӧм тшӧт весьтӧ.».